TÁRSULATI ÜGYEK. 
45 
I. SZAKÜLÉS 1893 JANUÁRIUS HÓ 4-ÉN. 
Elnök : Di\ Szabó József. 
Az első titkár jelenti, liogy a társulatnak rendes tagja, Dávid Alajos, 
Metternich lierczeg udvari tanácsosa, Becsben meghalt, a mi szomorú tudomásul 
szolgál. 
Zimányi Károly a társulat örökítő tagjai közé lépett. 
Az előadások sorát megkezdi: 
1. Treitz Péter : « Úti jegyzetek Németországból » czím alatt múlt nyári 
kiküldetésekor végzett geológiai tanulmányi útjáról referált; ez alkalommal 
Hessen- és Badenre terjeszkedett jelentése. Előadó hemutatta az ortsbergi és ross- 
bergi bazaltot, az umstadti felsit porphyrt, valamint az eruptív kőzetek contactjáról 
homokkövet és agyagot. A Kintzig völgyéből (Fekete erdő) egy gránát tartalmú 
gnájsz-féleséget — kintzigit — hozott magával az előadó. Végül a rajnai síkság 
északi részét alkotó mainzi medencze geológiai viszonyait általános vonásokban 
ismertetve, az annak tertiár lerakodásaiból gyűjtött kövületeket mutatta be. 
2. Dr. Schafarzik Ferencz az építészetre és a kőzetek technikai alkalmazá¬ 
sára egyaránt fontos két munkát ismertetett. Ezek : Karrer F., Führer durcli die 
Baumaterialiensammlung des k. k. Hofmuseums, és Hannisch A., Resultate dér 
Untersuchungen mit Bausteinen dér öster.-ung. Monarcliie. Ezzel kapcsolatban 
hazánk fontosabb és tényleg már több helyütt használt, kivitelre alkalmas kőzeteit 
faragott koczkákban mutatta be. 
Karrer egy gazdag gyűjtemény anyagát csoportosította lelethelyek és a 
kőzetfajok alkalmazása szerint; a munka érdekességét emeli az, hogy Bécs városa 
nevezetesebb épületeinek sikerült rajzait tartalmazza. E munkából megtudjuk, 
hogy Ausztria fővárosa építő anyagainak nagy része magyarországi s pedig első 
sorban a Lajta hegység neogen-korú mészkövei. 
Hannisch 200 lelethelyről származó különböző kőzeten, a melyek közt 24 
magyarországi volt, megejtett vizsgálatait foglalta egybe a fenn idézett munkában. 
A meghatározások és kísérletek a kőzetek fajsúlya-, likacsossága-, szilárdsága- és 
kopására vonatkoznak. Előadó ismertette a meghatározások módját és Hannisch 
adataiból a magyarországi kőzetekre vonatkozókat egy külön, átnézetes táblázatban 
mutatta be. A nyert kísérleti adatok a Lajtha hegység különböző mészköveinek és 
a süttői édesvízi (diluviális) mészkő kiváló minősége mellett tanúskodnak, a mely 
utóbbinak szilárdsága versenyez a gránitéval, azonfelül még rendkívül csekély fok¬ 
ban likacsos is. 
Elnök dr. Szabó József megjegyzi, hogy a kőzetek használhatóságának és 
jóságának megítélésénél rendkívül fontos ismerni, hogy mily mértékben képesek 
az atmospheriliák behatásának ellentállni; de ezt csupán a szabad természetben a 
helyszínén lehet eldönteni. 
3. Dr. Schmidt Sándor v. tag bemutatja a «Zeitschrift für praktische 
Geologie»* czímtí folyóirat első füzetét s a szakférfiak figyelmébe ajánlja azt, mi nt 
* Zeitschrift für praktische Geologie, mit besonderer Berücksichtigung dér Lager- 
stattenkunde. Herausgegeben von Max Krahmann. Berlin, Verlag von S. Springer. — 
Evenkint 12 füzet jelenik meg, előfizetési ára egy évre 18 márka. 
(45) 
